স্কট হল
স্কট অলিভার হল (অক্টোবর ২০, ১৯৫৮ - মার্চ ১৪, ২০২২) ছিলেন একজন আমেরিকান পেশাদার কুস্তিগির। তিনি ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) এ রেজর রেমন নামে এবং ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) তে নিজের আসল নামে রেসলিং করেন। পেশাদারি কুস্তি জীবনে তিনি চারবার ডাব্লিউডাব্লিউএফ ইন্টারকন্টিনেন্টাল চ্যাম্পিয়নশিপ (রেকর্ড ১৯৯৫-১৯৯৯) দুইবার ডাব্লিউসিডাব্লিউ ইউনাইটেড স্টেটস হেভিওয়েট চ্যাম্পিয়নশিপ একবার ডাব্লিউসিডাব্লিউ ওয়ার্ল্ড টেলিভিশন চ্যাম্পিয়নশিপ এবং নয়বার ওয়ার্ল্ড ট্যাগ টিম চ্যাম্পিয়নশিপ (ডাব্লিউসিডাব্লিউ তে ৭ বার, টিএনএ তে ১ এবং এডাব্লিউএ তে ১ বার) জিতেছেন। এছাড়াও তিনি দুইবারের ওয়ার্ল্ড চ্যাম্পিয়ন। ১ বার ডাব্লিউডাব্লিউসি ইউনিভার্সাল হেভিওয়েট চ্যাম্পিয়নশিপ এবং ১ বার ইউএসডাব্লিউএ ইউনিফাইড হেভিওয়েট চ্যাম্পিয়নশিপ জিতেছেন। এছাড়াও তিনি স্টেবল নিউ ওয়ার্ল্ড অর্ডার (এনডাব্লিউও) এর মূল তিনজন সদস্যদের একজন। ধারাভাষ্যকারদের মতে আধুনিক পেশাদারি কুস্তি ইতিহাসে হল অন্যতম সেরা ক্যারিশমাটিক কুস্তিগিরদের মধ্যে একজন। যদিও তিনি কখনো বড় কোনো প্রোমোশনে বিশ্ব চ্যাম্পিয়ন হতে পারেন নি, তিনি একবার বিশ্ব চ্যাম্পিয়ন হয়েছেন "ডাব্লিউডাব্লিউসি ইউনিভার্সাল চ্যাম্পিয়নশিপ" অর্জনের মাধ্যমে। তাকে এপ্রিল ৫, ২০১৪ সালে একাকী এবং ২০২০ সালে "এনডাব্লিউও" এর সদস্য হিসেবে হল অফ ফেমে অন্তর্ভুক্ত করা হয়।